આ વાતને સમાજ સામે સ્વીકાર કરવો એ દુતી ચંદ માટે કેટલું કપરું રહ્યું હશે? 

19 મે, 2019ને દિવસે તેમણે દુનિયા સામે આ વાત જાહેર કરી હતી. 

પરંતુ પરિવારની જે વ્યક્તિ પાસેથી દુતી ચંદે પ્રેરણા લઈને દોડવાનું શરૂ કર્યું હતું તેમણે જ આ વાતનો આકરો વિરોધ કર્યો. 

ક્યારેક કબડ્ડીના ખેલાડી રહેલાં, મોટાં બહેન સરસ્વતી ચંદ જાહેરમાં પોતાનાં બહેનના સમલૈંગિક સંબંધ વિરુદ્ધ બોલતાં નજરે પડ્યાં. 

આ વાતને હવે ચાર મહિના થઈ ગયાં છે. જુલાઈ મહિનામાં નપોલીમાં આયોજિત વર્લ્ડ યુનિવર્સિટી ગેઇમ્સમાં દુતી ચંદે ગોલ્ડ મેડલ જીત્યો હતો. 

હવે તેઓ ઑલિમ્પિક્સમાં ક્વૉલિફાઈ કરવા માટે દોહામાં આવતીકાલે આયોજિત થનાર વર્લ્ડ ઍથ્લેટિક્સ ચૅમ્પિયનશિપમાં ભાગ લેવા જઈ રહ્યાં છે. 

દોહામાં 27 સપ્ટેમ્બરથી આયોજિત થનાર વર્લ્ડ એથલેટિક્સ ચૅમ્પિયનશિપમાં દુતી ચંદની ઇવેન્ટ રાત્રે રમાશે. એટલે તેઓ રાત્રે પ્રૅક્ટિસ કરી રહ્યાં છે.

તેમનું જીવન ખેલના મેદાન પર તો આગળ વધી રહ્યું પરંતુ તેમના અંગત જીવનના પ્રશ્નો જાણે ઉકેલની રાહ જોઈને બેઠા છે.

બીબીસી સાથેની મુલાકાતમાં તેમણે પોતાનાં જીવનની કેટલીક વાતો કરી. 

પરિવાર હજુ નારાજ?

સમલૈંગિક સંબંધ જાહેર કર્યાનાં ચાર મહિના બાદ હવે પરિવાર શું કહે છે? શું તમારાં બહેન પણ નારાજ છે?

એમાં કોઈ શંકા નથી કે મને સ્પ્રિન્ટર બનાવવામાં મારાં બહેનની મહત્ત્વપૂર્ણ ભૂમિકા રહી છે. તેઓ મને પ્રેરણા આપતાં રહ્યાં છે. 

પરંતુ, દરેક વ્યક્તિ અલગ-અલગ હોય છે અને તેમની પસંદ પણ જુદી-જુદી હોય છે, કાશ, મારાં બહેન આ વાત સમજી શકતાં હોત.

જો મને એક યુવતી સાથે પ્રેમ છે તો હું શું કરૂં. સરસ્વતી મને હજુ સુધી સમજી શક્યાં નથી. તેમની સાથે સંબંધમાં તિરાડ પડી ગઈ છે પરંતુ મને આશા છે કે પરિવારના નાના-મોટા ઝઘડાની જેમ એક દિવસ આ તિરાડ પણ પૂરાઈ જશે. 

રમતમાં ટેકો પણ ખાનગી જીવનમાં? 

તાજેતરમાં જ તમે વર્લ્ડ યુનિવર્સિટી ગેઇમ્સમાં ગોલ્ડ મેડલ જીત્યાં એવા સમાચાર આવ્યા ત્યારે તમારા પરિવારે મીઠાઈ વહેંચી હતી, બધાને તો એમ જ લાગ્યું કે તમારા પરિવારમાં બધું બરાબર થઈ ગયું છે. શું એવું નથી?

તમે એકદમ સાચી વાત કહી. ખરેખર, મારી રમતની વાત આવે ત્યારે મારો પરિવાર મારી સાથે ઊભો રહે છે, મને સમજે છે, મારી મુશ્કેલીઓ દૂર કરવાના પ્રયત્ન કરે છે. પરંતુ, જ્યારે અંગત જીવનમાં વિશ્વાસ અને સધિયારો આપવાની વાત આવે તો એ ખૂણો પરિવાર તરફથી ખાલી દેખાય છે.

ખાસ કરીને મારાં મોટા બહેન નથી સમજતા. મારા સમલૈંગિક સંબંધને મારો... \n\nમને ઉપરના લેખ માટે સારું શીર્ષક આપો.
દુતી ચંદનો પરિવાર તેમના સમલૈંગિક સંબંધનો સ્વીકાર કરી શક્યો છે?